58歲關秀媚氣質出眾優雅現身 罕開金口透露多搞作:遲啲公布
日前曾志偉慶祝71歲生日,舉行盛大慈善素宴廣邀圈中好友,為寺廟重建工程籌募經費。當中包括息影多年的性感女神關秀媚,她更罕有接受訪問透露近況。
當日關秀媚將頭髮盤起,淡妝出鏡的她皮膚白滑緊緻,身穿香檳色衫氣質出眾相當優雅,完全不像58歲!關秀媚接受汪曼玲《快拍.曼鏡頭》訪問,遇見老朋友令她特別開心,分享信仰:「我信咗佛唔止十幾年了,已經好多年。(信佛後是否覺得自己心境平靜啲?或看事情的角度變得不同?)當然宗教有幫到啦,但其實我諗年紀愈來愈大啦,唔完全因為宗教嘅。」
問到其新動向,關秀媚坦言自己很忙:「我好多嘢忙緊呀,多到遲啲公布先啦。(成功先講?)要件事唔理成功與否,自享受過程,亦享受人生。」